Las Vilas

Las Vilas (catalán Les Viles de Turbó, oficialment en castellano Vilas del Turbón) é un llugar d'el municipio de Torlarribera, a la comarca de Ribagorza y la provincia de Uesca. La suya población en 2018 eba de 36 habitants. Nomenclátor: Población del Padrón Continuo por Unidad Poblacional a 1 de enero ; consultau el 27 de mayo de 2019.

É el llugar mes alto de la vall de la Ribera, con diferents barrios deseparaus bels cientos de metros per las dos costeras de la vall, entre es 1300 y es 1400 metros sobre el livel de la mar. Se comunica con Sarrat y Pueyo per una carretereta que recorre el solano d'el Turbón, y con auto é accesible només dende el vecino termin de Vall de Lierp.

Cheografía

El llugar é conformau de cinco barrios situaus a's dos cantos d'el barranco de la Torcida, entre la baixant oriental d'el mont Turbón y la occidental d'el tuzal Cuaderco. Es barrios son Cercurán, La Vileta, La Illesia, el Balneario y Campo Garuz (/gaˈɾus/), el mes alto, aon é la casa Garuz que é Ben d'Interés Cultural.

Tot el termino é a una zona ben guardada contra es ventos per es montes d'el puerto de las Aras, que é la boga de la Ribera con el termino d'Abella, y el Turbón, per el cual ten un cllima especialment benigno encara que siga tan alto.

La versant d'el Turbón é molt productiva d'esta parte, con fonts abundantes de propiedaz medicinals. A la comarca de las Vilas se pot citar la font de las Fuevas, la font d'el Pinar, la font de la Penya y la font de la Torcida, que le dona nome a l'aigüeta que bllinca y forma el barranco dimpués, que per ixo lleva el mesmo nome. I ha un sendero circular balizau que las une totas.

 Casas 

Las casas de las Vilas son: casa Ariño, casa la Casota (/lakaˈsɔta/ VÁZQUEZ OBRADOR, Jesús. Toponimia de Ribagorza. Municipio de Torre la Ribera. Colección Toponimia de Ribagorza. Editorial Milenio. Lleida, 2009. ISBN 978-84-9743-330-3), casa Chaumeso, casa Farrera, casa Garuz (/gaˈɾus/), casa Güerri, casa Manolo, casa Nugueret, casa Ramón, casa Saura, casa Solana y casa Vinyal.

 Llengua 
Pa saber-ne mes, se veiga l'articlo Parla de transición de la vall de la Ribera.
Las Vilas, como la vall de la Ribera entera, é en pllena zona de transición Voz «Frontera catalano-aragonesa » a la Gran Enciclopedia Aragonesa, consultada el 27 de mayo de 2019. entre l'aragonés, que va dende aquí ta l'oeste, y el catalán, que en va ta l'este. La transición entre catalán ribagorzano y aragonés ribagorzano é molt suave y progresiva, sin que se'n poda sinyalar una linia cllara. En relación con la cllasificación d'estas parlas, Joan Coromines diba:

En el caso de las Vilas, a mes, se dona el caso que el llugar ha teneu sempre molta relación con la vecina Vall de Lierp, a través de la cual i pllega la carretera; por tanto, en las Vilas se pot sentir mes rasgos de la forma de parlar aragonés de transición ta catalán que tenen aquels nuclios que en atros llugars situaus mes t'abaix a la mesma vall suya, que é la de la Ribera.

 Pllurals femeninos en -as: la vaca → las vacas, la casa → las casas, u el mesmo nome Las Vilas. Esto tamé é caracteristico d'el catalán de la vecina vall d'Isabana.
 Sistema d'articlos el, la, es, las, que é común a l'aragonés meyorribagorzano y a la parla de la vall d'Isabana, de filiación catalana. Manimenos, en buena parte de la vall de Lierp y a Campo el masculino pllural se troba ya castellanizau en los.
 A las Vilas trobam el fonema [ɵ] de la c y la z, caracteristico de l'aragonés y ausente con molt poquetas excepcions a'l catalán. Esto é visible mes que mes en toponimia: Cercurán (/θerkuˈɾan/~/θirkuˈɾan/), tuzal (/tuˈθal/) (que en catalán ribagorzano, en cheneral, se diu tussal /tuˈsal/), la Llenaza (/laʎɛˈnaθa/), el Fovazo (/elfoˈbaθo/), es Benegaz (/esbeneˈgaθ/), etc.
 Uso de la preposición a como locativa. Esto é caracteristico d'el catalán, pero tene presencia dentro de l'aragonés a'l benasqués y a la parla transicional de la vecina vall de Lierp.
 Baixo livel de diptongación -ue- a partir de la O llarga d'el llatín a la parla viva actual: font, pont, boga, bou, etc. como é regular en catalán. Manimenos, mos trobam con moltos diptongos d'ixe tipo en toponimia: Mont Caduerco, Fuevas, etc.
 No existe la S sonora d'el catalán cheneral ([z]) cuan é a una posición intervocalica, como tamé é regular en catalán de la vall d'Isabana vecina: «la casa» se leye /laˈkasa/, como en aragonés y en castellano, y no pas /laˈkaza/.

El municipio de Torlarribera se cllasifica de regular como de parla catalana a la Llei de Llenguas d'Aragón, y en cheneral é valido, anque s'ha de matizar que la parla de la vall de la Ribera, como tamé pasa con la d'Isabana, é peculiar y presenta bels rasgos de transicionalidat con l'aragonés mes marcaus que atras, hu que ha fet que se l'haiga dedicau estudios monograficos.

 Puestos d'interés 
 Casa Garuz, que se pronuncia /gaˈɾus/ ("garús") y conoixem la grafía perque é grabada a la pedra a la frontera. É una casa forta con torre que data d'el primer cuarto d'el sieglo XVIII. É decllarada B.I.C. per la Comunidat Autonoma Casa Garuz; consultau el 27 de mayo de 2019. y é reproducida a'l Pueblo Español de Barcelona.
 El balneario de las Vilas, que se va fer a principios d'el sieglo XX y que é l'atractivo principal d'el llugar.
 La planta embotelladora d'aiguas de la empresa Aguas Vilas del Turbón, S.A.

 Demografía 

 Festas 
 Festa mayor en agosto. Fiestas patronales de la comarca de Ribagorza; consultau el 29 de mayo de 2019.

 Se veiga tamé 
 Balneario de las Vilas.

 Referencias 

 Enllaces externos 

Categoría:Lugars de Torlarribera
Categoría:Localidaz d'a diocesi de Balbastro-Monzón en Ribagorza